# אנטומיה - מונחים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

מונחים באנטומיה נובעים בדרך כלל מהשפה הלטינית או היוונית עתיקה.

## [עריכה] תנוחה אנטומית

לשם הנוחיות נקבע מיקומם של כל האיברים וכיוונים יחסיים לפי התנוחה האנטומית (או מנח אנטומי). בתנוחה אנטומית נראה גוף האדם בעמידה זקופה, רגליו צמודות ובהונות רגליו פונות קדימה, ידיו פשוטות לצידי גופו וכפות ידיו פונות קדימה (האגודלים החוצה). ללא התייחסות לתנוחה האנטומית כקריטריון למיקום האיברים, אפשר היה למשל לקבוע שהברך עליונה לאגן ולכף הרגל (בכריעה).

התנוחה האנטומית של הגולגולת האנושית, לפיה הגבולות התחתונים של ארובות העיניים נמצאים באותו מישור טרנסברסלי עם הגבולות העליונים של תעלות האוזן (תיאור של מצב דומה לתנוחת הגולגולת בזמן עמידה) נגזרה מהחלטה שהתקבלה בקונגרס עולמי לאנתרופולוגיה בפרנקפורט שבגרמניה, ב 1884. (ראו גם Frankfurt plane).

## [עריכה] מישורים עיקריים

דמות אדם במנח אנטומי

- מישור קורונלי - coronal plane: מישור חזיתי, המישור המקביל לקו הכתפיים, ניצב לרצפה.

- מישור טרנסברסלי - transverse plane: מישור אופקי, המישור החותך את הגוף ב 90 מעלות, תמיד מאונך לגוף, מקביל לרצפה.

- מישור סגיטלי - sagital plane: מישור חיצי, המישור הניצב לגוף, היוצא ממרכז הגוף קדימה.

## [עריכה] כיוונים

- פרוקסימלי (proximal) - מקורב, בקרבה אל חיבור של הגפה אל הגוף, קרוב אל המקור של המבנה. לדוגמה ההומרוס (עצם הזרוע) הוא פרוקסימלי לרדיוס (והרדיוס דיסטלי לעצם הזרוע).

- דיסטלי (distal) - מרוחק.

- לטרלי (lateral) - צידי, רחוק מקו האמצע. לדוגמה, הכתף צידית לעצם הבריח (ועצם הבריח תיכונה לכתף)

- מדיאלי (medial) - תיכון, קרוב לצד האמצע.

- סופריורי (superior) - עליון. לדוגמה, הראש עליון לצוואר (והצוואר תחתון לראש).

- אינפריורי (inferior) - תחתון.

## [עריכה] כיווני תנועה

- כפיפה - flexion.

- פשיטה - extention.

- סיבוב- "rotation".

- סיבוב כלפי מעלה - supination: הבאת כף היד ממצב שבו היא פונה למטה למצב שבו פונה מעלה.

- סיבוב כלפי מטה - pronation: הבאת כף היד ממצב שבו היא פונה למעלה למצב שבו היא פונה מטה.

- הרחקה - abduction: ההתרחקות של היד ממרכז הגוף הצידה.

- קירוב - adduction: התקרבות של היד מצידי הגוף למרכזו.

- אינברציה (הפניית כף הרגל כלפי פנים) - inversion: סיבוב של כף הרגל על ציר האורך של כף הרגל - הבוהן הגדולה עולה למעלה.

- איברציה (הפניית כף הרגל כלפי חוץ) - eversion: סיבוב של כף הרגל על ציר האורך של כף הרגל - הבוהן הגדולה יורדת למטה.

- באותו הצד- (ipsilateral)- כשרוצים לתאר ששני איברים נמצאים באותו החצי של הגוף.

- בצד הנגדי- (contralateral)- כשרוצים לתאר ששני איברים נמצאים בחצאים שונים של הגוף.

## [עריכה] עצמות - מונחים

מספר מונחים משמשים לתיאור צורות תבליט שונות בעצמות:

- זיז (process) - בליטה גדולה יחסית.
- משטח מפרקי (articulation) - המקום בו עצמות סמוכות מופרקות זו עם זו.
- זיז מפרקי (articular process) - בליטה המופרקת עם עצם סמוכה.
- בליטה (eminence) - בליטה קטנה יחסית.
- גבששת (tuberosity) - בליטה עם שטח פנים מחוספס.
- גבשושית (tubercle) - בליטה עם שטח פנים מחוספס. בדרך כלל קטנה יותר מגבששת.
- תל הירך (trochanter) - אחד משתי גבששות מסוימות בעצם הירך.
- קוץ (spine) - בליטה שהיא ארוכה ודקה.
- פטישון (malleolus) - אחד משתי התעבויות מסוימות בקרסול.
- עלי (כמו במכתש ועלי, condyle) - זיז מפרקי גדול ומעוגל.
- עילית העלי (epicondyle) - המשכיות בולטת של העלי שאיננה חלק מהמפרק.
- רכס (line, ridge, crest) - בליטה ארוכה ודקה, לרוב בעלת שטח פנים מחוספס.
- פנים (facet) - משטח מפרקי קטן וחלק.
- נקב (foramen) - חור,פתח בעצם. (notch)- חור בעצם
- גומץ (גֻּמָּץ, fossa) - שקע נרחב ורדוד.
- תעלה (canal) - נקב ארוך, דמוי תעלה. בדרך כלל מעבר לעצבים או כלי דם.
- סינוס - חלל מורחב בעצם או בכלי דם.

מונחים אופייניים לעצמות ארוכות:

- ראש - הקצה המפרקי המקורב של העצם.
- צוואר - האזור בין ראש העצם לגוף או קנה העצם.

מקור: http://he.wikipedia.org../../../%D7%90/%D7%A0/%D7%98/%D7%90%D7%A0%D7%98%D7%95%D7%9E%D7%99%D7%94_-_%D7%9E%D7%95%D7%A0%D7%97%D7%99%D7%9D.html

קטגוריות: אנטומיה | מונחים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש